নুসরাত হত্যা: ওসি মোয়াজ্জেমের ৮ বছরের কারাদণ্ড | জয়নিউজবিডি
জয়নিউজ ডেস্ক ২৮ নভেম্বর ২০১৯ ৩:২৯ অপরাহ্ণ
আলোচিত মাদরাসাছাত্রী নুসরাত জাহান রাফির বক্তব্য ভিডিও করে সামাজিক যোগাযোগ মাধ্যমে ছড়ানোর অভিযোগে ওসি মোয়াজ্জেমের ৮ বছরের কারাদণ্ড দিয়েছেন আদালত।
বৃহস্পতিবার (২৮ নভেম্বর)বাংলাদেশ সাইবার ট্রাইব্যুনালের বিচারক মোহাম্মদ আস-শামস জগলুল হোসেন এ রায় ঘোষণা করেন। এতে করে বাংলাদেশে ডিজিটাল নিরাপত্তা আইনের মামলার প্রথম রায় ঘোষণা করা হলো।
রায়ে ফেনীর সোনাগাজী মডেল থানার সাবেক ভারপ্রাপ্ত কর্মকর্তা (ওসি) মোয়াজ্জেম হোসেনের ৮ বছরের কারাদণ্ড পাশাপাশি ১৫ লাখ টাকা অর্থদণ্ড দেওয়া হয়।
ডিজিটাল নিরাপত্তা আইনের ২৬ ধারায় ৫ বছরের কারাদণ্ড ও ১০ লাখ টাকা জরিমানা অনাদায়ে আরও ৬ মাসের কারাদণ্ডের আদেশ দেন আদালত। ২৯ ধারায় তিন বছরের কারাদণ্ড ও পাঁচ লাখ টাকা জরিমানা অনাদায়ে আরও ৬ মাসের কারাদণ্ডের আদেশ দেন আদালত।
ওসি মোয়াজ্জেমকারাদণ্ডনুসরাত হত্যা